Skaars ’n jaar nadat Suzuki Auto Suid-Afrika die plaaslike motormark betree het, stel die dinamiese Japanse fabrikaat die opwindende nuwe Alto bekend – ’n pasangee-motor in die A-segment wat regstaan om die algemene opvatting oor klein stadsmotors geheel en al te verander.
Die gevolg is ’n onmiskenbaar sportiewe vyfdeur-bakvorm wat sprekend van die energieke stadslewe is, en nogtans met besonder kompakte afmetings spog: die Alto is skaars 3,5 meter lank.
Daarbenewens is die enjin ook meer versoenbaar met die hoë vlakke bo seespieël aan die Rand, wat beteken dat dit deur die grootste getal Suid-Afrikaanse bestuurders verkies sal word.
Nes ’n mens van Suzuki sou verwag, speel waarde ook ’n onteenseglike rol in die Alto-verhaal, en dié tendens word in beide die GL en die GLS-weergawes van die Alto voortgesit.
Daar is ook ’n van agter beligte digitale syferhorlosie, tweespoed-ruitveërs met ’n intervalfunksie, ’n ruitveër en wasstelsel vir die agterruit, en ’n groot verskeidenheid bêreruimtes voor en agter. ’n Volgrootte noodwiel is standaard.
In die geval van die GL-model word ’n dakgemonteerde lugdraad voorsien sodat dit maklik is om later ’n CD-instemmer te laat installeer.
Binne bied die GLS nog kenmerke soos ’n driespeek-stuurwiel met kantelverstelling, ’n toereteller, elektriese ruitverstelling voor, ’n klankstelsel met ses aparte luidsprekers, en ’n CD instemmer wat ook MP3-klankleêrs kan terugspeel.,
Daarbenewens kan die luikrugdeur van binne oopgemaak word, en spog die agterste sitbank met ’n rugleuning wat 50:50 verdeel is, terwyl ’n deksel vir die bagasieruim voorsien word.